הפעילות עוסקת בעולם החי הקסום. במשך השנה נפגשים הילדים עם מגוון רחב של בעלי- חיים, החל מחיות מחמד ועד חיות בר נדירות. מטרת התכנית הנה לקרב את הילדים אל בעלי- החיים תוך כדי מגע, ליטוף והעשרת הידע. התוכנית מותאמת לגילאי הגן השונים (מגיל 1 - 6). ילדי הגן עוסקים בעיקר בבעלי- החיים עצמם, בהכרת מושגים חדשים, השוואה אלינו בני האדם ונושאים כלליים כגון: הורים וצאצאים, תנועת בעלי- חיים, חושים, קולות של בעלי- חיים וכו'... הפעילות מועברת במגוון רחב של הפעלות, כאשר לכל הפעלה מצורפת החיה המתאימה, תוך שימוש בעזרים דידקטיים מגוונים, אמצעי - המחשה ומתודיקות שונות: סיפורים, משחקים, דפי הפעלה, המחזות, שירים וריקודים.
הפעילות עוסקת בעולם המוסיקה והתנועה לגיל הרך במשך השנה מתנסים הילדים במגוון רחב של כלי נגינה ואביזרים מיוחדים. מטרת התכנית הנה לקרב את הילדים אל עולם המוסיקה והמקצבים תוך כדי מגע, התנסות והעשרת הידע. התוכנית מותאמת לגילאי הגן השונים (מגיל 1 - 6). ילדי הגן עוסקים בעיקר בכלי נגינה עצמם, בהכרת מושגים חדשים ונושאים כלליים כגון: פיתוח שמיעה תנועה והאזנה מודרכת. הפעילות מועברת במגוון רחב של הפעלות, תוך שימוש בעזרים דידקטיים מגוונים, אמצעי המחשה ומתודיקות שונות: סיפורים, משחקים, שירים וריקודים.
גישה ייחודית, המאפשרת מרחב להבעה ויצירה, מתוך עולם הדימויים והחוויות האישי של הילד, ובאמצעות כלים מאומנויות הבמה, במטרה לעודד ולפתח: דמיון ויצירתיות,שיפור תקשורת בין- אישית, ספונטניות, פורקן מתחים, וחיזוק הבטחון העצמי התוכנית מותאמת לגילאי הגן השונים (מגיל 1 - 6). ילדי הגן עוסקים בעיקר בהבעה, העשרה, ביטוי עצמי, והכרת מושגים חדשים. הפעילות מועברת במגוון רחב של הפעלות, כאשר לכל הפעלה מצורפות הדמויות המתאימות, תוך שימוש בעזרים דידקטיים נוספים, אמצעי - המחשה ומתודיקות שונות: סיפורים, משחקים, דפי הפעלה, המחזות, שירים וריקודים.
חוג תנועה יצירתית לגיל הרך משלב בין סגנונות תנועה שונים מתחום המחול והספורט‚ תוך התייחסות לעולמם הפנימי של הילדים. בנוסף לפיתוח מיומנויות תנועתיות‚ נשתמש בתנועה ככלי לביטוי רגשי וגופני‚ באמצעותו מתוודעים הילדים אל עצמם ואל סביבתם תוך חוויה מהנה. זאת תוך שימת דגש על פיתוח יצירתיות ואהבה רבה לתנועה. נשתמש בכלים יצירתיים כגון: מוזיקה‚ אמנות‚ דרמה סיפור.. ובאביזרים מגוונים: מטפחות‚ בדים‚ כריות‚ כדורים‚ גומיות ועוד... התוכנית מותאמת לגילאי הגן השונים (מגיל 1 - 6). ילדי הגן עוסקים בעיקר בסדנת תנועה שמטרתה: שחרור מתחים‚ העשרה והנאה, ביטוי רגשות דרך תנועה וצליל, יצירתיות ועידוד אילתור אישי הערה: הפעילויות הבאות מומלצות לפיתוח המוטוריקה העדינה גם ע"י צוות אתר "הבדל פעוט" .
השפה האנגלית היא השפה החשובה ביותר בתחום הלימודים והקריירה. כדי שילדכם יפתחו יכולות בשפה האנגלית, חשוב שהם יתחילו ללמוד את השפה בגיל צעיר, על מנת להקנות להם בסיס איתן וחשיפה מיטבית לשפה זו. חוג זה מתקיים באמצעות משחק שירים ופעילויות מגוונות. החוג מועבר בצורה חוויותית מהנה וכייפית עבור הילדים. במהלך החוג אנו משתמשים בצבעים חיות צעצועים ועוד , מוטיבים שאינם חלק אינטגרלי משיטת הלימוד ומעודד למידה והפנמה בצורה הטובה ביותר אצל ילדים.
משחקי חשיבה הם דרך נהדרת לשפר מגוון רב של יכולות שכליות – תוך כדי משחק והנאה. לימודים רגילים, חייבים להודות, יכולים להיות לעתים קרובות מונוטוניים ומשעממים למדי. ילדים אוהבים לעתים קרובות ללמוד תוך כדי משחק. אחד היתרונות הגדולים של משחקי חשיבה – הוא העבודה הקבוצתית. משחקי חשיבה מסייעים לשפר את התקשורת הבינאישית, ולפתח מיומנויות צוות. אחרי הכלגם חשיבה היא במקרים רבים פעילות שנעשית בקבוצה - ולעתים קרובות אנו נדרשים בחיים לפתור בעיות ביחד, הן בעבודה והן במשפחה או בחוג החברים שלנו. משחקי חשיבה מסייעים לנו ללמוד דרכים לשלב כוחות ביחד, כדי להגיע לתוצאה הטובה ביותר. הם גם עוזרים לנו לשפר את הריכוז, ללמוד את חשיבותה של סבלנות, ומקנים ערכים של ספורטיביות והוגנות.